Odense Adresse-Contoirs Efterretninger, 1848-10-16
Vi have erholdt Hamborgerblade af 11te, 12te og 13 ds. J Wien fordobbledes den 8te den af 10 Medlemmer bestaaende exekutive Rigsdagskommittee; fra Militairkommandanten Grev Auersperg bekjendtgjordes, at han ikke havde ifinde at begaae Fjendtligheder mod Staden og at de Soldater, der havde udøvet Voldsomheder, skulde straffes; da ogsaa Jernbanedirektionerne erklærede, at de vilde efterkomme Rigsdagens Forbud mod at befordre Militair, tillodes Kommunikationernes Gjenoprettelse; Proletarierne afvæbnedes og det tillodes kun Nationalgardister og Medlemmer af den akademiske Legion at bære Vaaben; de Dødes Antal ansloges til 400, alene paa det almindelige Sygehuus laae 90 Liig; fra Gratz indtraf en Understøttelse af den derværende akademiske Legion; 2 Kompagnier Grenaderer vare med deres Officerer gaaede over fra Auersperg til Folket: Rigsdagen vedtog, at den, som konstituerende, ikke kunde opløses Reiserens Afreise havde intet Jndtryk gjort paa Befolkningen, dog bevaredes endnu nogen Godhed, for hans Person, medens Man kun hørte Forbandelser, mod den keiserlige Familie; Man erfarede, at flere Rigsdagsdeputerede allerede den 6te om Aftenen under saa alvorlige Hentydninger til Krigsministerens Mord havde forlangt Erkehertug Franz Carls og Gemalindes Fjernelse, at Keiserens Beslutning snart var fattet, han forlod Schönbrunn med Familie under en Bedækning af 4000 Mand, saavel han som Broderen vare meget nedslagne, kun Keiserinden viste Fatning og Aands rolighed; Man troede, at han foreløbig over St. Veil havde vendt sig til Persenbeug; i Wiens Omegn samlede sig fra alle Sider Militair og Man frygtede forde største Rædsler, ifald der vilde blive forsøgt et Slag mod Staden; i Rigsdagens Aftensmøde antoges eenstemmig en Adresse til Keiseren, hvori han opfordres til at vende tilbage, at afsætte Jellachich og at udnævne et nyt folkeligt Ministerium; fra Keiseren indløb en befaling til Hornborstl, at han skulde begive sig til Keiserens Hofler (den var dateret fra Sieghartskirchen, 2 Stationer fra Wien paa Veien til Linz); Hornbostl. afreiste med Rigsdagens Samtykke for at overbringe hiin Adresse. Krigsminister Latours Mord er udøvet paa kannibalsk Maade. Den 9de aabnedes Boutikkerne og Man begyndte med at fjerne Barrikaderne; mange Familier forlode Staden; om Eftermiddagen sloges atter Allarm, da det hed, at Jellachich nærmede sig Staden med 20 til 30,000 Mand; endnu flere Familier flygtede, Stemningen var skrækkelig; ogsaa Tropper fra Bøhmen vare ankomne i Stadens Nærhed, men efter Forlydende havde Auersperg nægtet at tage dem under sin Kommando. (Fra Prag meldes af 9de, at Windischgratz havde erholdt Ordre til med sit Armeekorps at rykke mod Wien; iøvrigt havde Slaverne i Prag allerede den 8de begyndt at røre sig; Studenter kommitteen havde erklæret sig permanent og Garnisonen var konsigneret), saavel Wiens Kommuneraad som Nationalgardens Forvaltningsraad havde erklæret sig permanent. J Ungarn var den 7de fra Pesth til Raab hele Landet bedækket med Frivillige og Kossuth rykkede med 40,000 Mand mod Jellachich, der havde leiret sig 2 Miil fra Presburg, som han truede med at bestyde, Rossuth erholdt hvert Øieblik Forstærkning; en af Jellachichs Undergeneraler var efter et Nederlag omringet af Ungarerne; det synes at ogsaa selve Jellachichs Nederlag den 29 Septbr. har været meget betydeligt og at han siden denne Tid vedvarende har været haardt trængt af Ungarerne, idet mindste beretter, Børsenh." i en Efterskrift ifølge Efterretninger fra Wien af 10de, at hans Armee, da han den 9de overstred den østerrigske Grændse, havde lidt frygteligt; Rigsdagen afsendte en Deputation til ham for at erfare hans Hensigter, men erholdt det undvigende Svar, at han angaaende Ungarn ikke stod under Rigsdagen og at han med Hensyn til hele Monarkiet aldeles vilde rette sig efter Keiserens Befalinger; hans Forposter stode kun 1 Miil fra Wien, og det synes at Ungarerne vare ham i Hælene. Rigsdagen traf imidlertid alle mulige Forsigtighedsregler; Nationalgarden var den 10de under Vaaben og Man meente, at Auersperg skulde opfordres, og ifald han ikke efterkom Opfordringen tvinges til at forlade sin Position i Forstaden Belvedere; Wien talte 100,000 Bevæbnede og Rigsdagen havde erklæret, at den foreløbig ikke trængte til den Hjælp, der var bleven tilbudt fra de omliggende Provindser, imidlertid havde 15,000 Ungarer indskibet sig i Presburg for at være paa rede Haand til at kunne komme Wienerne til Hielp og Nationalgarder fra flere Steder rykkede ind i Hovedstaden. Hornbostl var endnu ikke vendt tilbage fra sin Mission til Keiseren, hvis Opholdsted ikke kjendtes. Kl. 7 1/2 Aften den 10de var endnu intet Angreb skeet paa Staden; alle Porte og større Pladse vare besatte med Kanoner, Staden illumineret, de demokratiske Foreninger i Birk somhed.